
Koje su vrste vina i razlog njihove zabrane konzumiranja ?


* 
* 
* 
* 
* 
* 
* 
* 
* 
* 

 

Koje su vrste vina i razlog njihove zabrane konzumiranja ?
==========================================================

 

Aiša, radijallahu anha, prenosi da je Resulullah, sallallahu alejhi ve  

sellem, upitan o opojnom piću koje su stanovnici Jemena proizvodili od  

meda, pa je odgovorio: ”Svako je opojno piće zabranjeno. “283  

Ibn Omer, radijallahu anhu, pripovijeda da je Omer držao hutbu na  

minberu Allahovog Poslanika, sallallahu alejhi ve sellem, i rekao:  

“Objavljena je zabrana vina, a vino je proizvođeno od petero: grožđa,  

datula, pšenice, ječma i meda; a sve što opija pomračuje um.”284  

Seid b. Ebu Burda prenosi od svoga oca, a ovaj od svog oca da je  

Allahov Poslanik, sallallahu alejhi ve sellem, kada ih je poslao s jednim  

zadatkom, njemu i Muazu b. Džebelu rekao: “Olakšavajte, a ne otežavajte!Obveseljujte a ne odbijajte ljude ! I međusobno se slušajte!” Tada je Ebu Musa rekao: “Allahov Poslaniče, odlazimo u zemlju u kojoj se od meda prave vino, zvano el-bit i piće od ječma, zvano el-mizr?”, pa je Allahov Poslanik, sallallahu alejhi ve sellem, rekao: ·” Sve što opija zabranjeno je konzumirati. “285


En-Numan b, Bešir, radijallahu anhu, prenosi sljedeće riječi Allahovog Poslanika, sallallahu alejhi ve sellem: ‘Vino se pravi od grožđa, datula, meda, pšenice i ječma. ”286


Ebu Hurejra, radijallahu anhu, prenosi da je Resulullah, sallallahu alejhi ve sellem, rekao: ”Vino se proizvodi od datula i od grožđa. “287


Propisi u vezi s poglavljem :


Prvo, el-hamr je sve ono što pomračuje um i opija, pa je vino (kao i svi drugi alkoholni proizvodi) zabranjeno zato što opija; a nisu pouzdana ona predanja u kojima se kaže da je vino zabranjeno zbog svoje supstance.


Drugo, El-Begavi je u djelu Šerhus-sunna, 1 1/352-353, zapisao: ” … navedeni hadisi dokazuju da je pogrešno mišljenje onih učenjaka koji tvrde da se vino dobiva isključivo od grožđa ili od svježih, sočnih datula, tj. da je pogrešno mišljenje onih učenjaka koji tvrde da se vino pravi isključivo od grožđica, svježih ili običnih datula – el-hamr je sve ono što opija i pomračuje um. Jasno je da se vino može proizvesti od drugih stvari i to što je u hadisu spomenuto petero, ne znači da se vino proizvodi samo od toga, nego se proizvodi od svega što posjeduje njihova svojstva, kao što su, naprimjer, kukuruz, ječam, sok iz drveta i sl. A ono petero spomenuto je zato što se tada baš od toga pravilo vino u Arabijskom poluotoku. Hadis koji je prenio Ebu Hurejra ne suprotstavlja se hadisu koji je prenio En-Numan jer se vino uglavnom proizvodi od datula i grožđa.” Ibn Kajjim el-Dževzijja je u djelu Tehifbus-sunen, 5/263, naveo mnogo hadisa koji govore o ovoj temi pa je zaključio: “Ovo su autentični hadisi i jasno upućuju na to da pića proizvedena od grožđa nisu jedina koja ulaze u izraz el-hamr, izraz na arapskom jeziku na kojem je objavljen časni Kur'an … ”


 


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


